Kamu bisa jelasin ke aku soal Sabaton dalam bahasa melayu?

Sabaton atau solleret adalah sebahagian perisai badan ksatria yang meliputi kaki.

Sabaton-sabaton yang dihasilkan pada abad ke-14 dan ke-15 selalunya mempunyai penghujung berbentuk tirus dan melebihi kaki pengguna yang mengikuti fesyen bentuk kasut pada abad ke-14. Pada pertengahan awal abad ke-16 terdapatnya penghujung sabaton yang rata dan berakhir pada hujung dan juga sedikit luas daripada kaki pengguna. Sabaton adalah bahagian perisai pertama yang dipakai semasa memakai set perisai dan ia diperbuat daripada plat besi yang berpaku sumbat dipanggil lames. Selalunya plat tersebut hanya melindungi bahagian atas kaki. Beberapa sumber mengatakan bahawa variasi yang lebar adalah sabaton yang sebenar dan versi-versi awal untuk dipanggil sebagai solleret.

Sekurang-kurangnya dalam teori, putera-putera dan duke Perancis dibenarkan untuk memiliki sabaton Gothic  panjang, orang berpangkat tinggi (baron dan keatas) 2 kaki panjang dan golongan tinggi hanya  panjang.

Sabaton tidak selalu digunakan oleh ksatria ataupun pahlawan yang berlawan atas tanah. Sebaliknya, mereka hanya memakai kasut-kasut kulit ataupun but. Kasut logam yang berat ataupun runcing akan menghindari pergerakan dan mobiliti atas tanah terutamanya pada keadaan yang basah ataupun berlumpur. Serangan terhadap kaki tidak selalu dilakukan dalam pertempuran tidak berkuda, kerana serangan ke kaki musuh akan mengakibatkan penyerang untuk berada dalam posisi yang janggal dan terdedah. Sebaliknya, kaki ksatria yang berada di atas kuda akan berada di ketinggian yang sesuai untuk diserang oleh tentera yang berada di tanah, dan sabaton atau perisai kaki yang lain akan memainkan peranan yang penting ketika menunggang dalam pertempuran. Satu  penyelesaian awal adalah untuk baju rantai daripada chausses untuk menutupi seluruh kaki, tetapi kemudian baju rantai disekatkan pada pergelangan kaki, sama ada bertindih diluar Sabaton atau berterusan di bawahnya.

Patung Richard Beauchamp, Earl of Warwick ke-13 di Gereja Collegiate St Mary, Warwick, memperlihatkan bagaimana sabaton gaya Itali abad ke-15 dipakai. Ini terdiri daripada penutup kaki, empat tiang yang diartikulasikan, plat kaki dan plat pergelangan kaki, dan penutup tumit berengsel, disambungkan dengan tali. Walaupun taji yang hilang daripada patung tersebut, sisa-sisa lubang rivet dan kokot yang mungkin menunjukkan cara yang taji itu dipasang pada penutup tumit sabaton, dan bukan diikat kemudian.